افتخار احمد عدنی

افتخار احمد عدنی پاکستان سے تعلق رکھنے والے اردو زبان کے مصنف، غالب شناس اور بیوروکریٹ تھے۔ ان کی پیدائش 27 اپریل 1921ء کو عشق آباد، اتر پردیش میں ہوئی۔ انھوں نے ادبی زندگی کا آغاز 1948ء میں مضمون گیرودار لکھ کر کیا جس کی اشاعت ادب لطیف میں ہوئی۔ 1950ء میں پاکستان سول سروس میں شمولیت اختیار کی۔ حکومت پاکستان میں مختلف مناصب پر فائز رہے۔ 1962ء میں پاکستان رائٹرز کوآپریٹیو سوسائٹی، لاہور کے سیکریٹری جنرل بھی رہے۔ 1987ء میں اپنی یادداشتیں اک محشرِ خیال کے عنوان سے سے شائع ہوئیں۔ ان کی دیگر کتب میں غالب شناسی کے کرشمے (1995ء)، غالب کی فارسی غزلوں سے انتخاب ترجموں کے ساتھ (رالف رسل کی کتاب کا اردو ترجمہ، 1998ء)، غالب نقش ہائے رنگ رنگ شامل ہیں۔ ظ انصاری، جوش ملیح آبادی، جگر مراد آبادی اور ذہین شاہ تاجی سے متعلق یادداشتیں قلمبند کیں جو بعد ازاں 2018ء میں یادیں کے نام سے شائع ہوئیں۔ افتخار احمد عدنی 9 اکتوبر 2004ء کراچی، پاکستان میں وفات کر گئے۔افتخار احمد عدنی، یادیں، پاکستان رائٹرز کوآپریٹیو سوسائٹی لاہور، 2018ء، پسِ ورق

 حوالہ جات 

زمرہ:اتر پردیش میں پیدا ہونے والی شخصیات
زمرہ:بیسویں صدی کے پاکستانی مرد مصنفین
زمرہ:پاکستانی مترجمین
زمرہ:پاکستانی مصنفین
زمرہ:پاکستانی مضمون نگار
زمرہ:کراچی میں وفات پانے والی شخصیات
زمرہ:1921ء کی پیدائشیں
زمرہ:2004ء کی وفیات